**KITÖLTÉSI ÚTMUTATÓ**

**az ebösszeíráshoz használt adatlaphoz**

1.) Az eb tulajdonosa és az ebtartó személye eltérhet. Az ebtartó oszlopot abban az esetben kell kitölteni, ha nem azonos a tulajdonos személyével.

2.) Az ebtartás pontos helyének megjelölése (irányítószám, település, közterület elnevezése, házszám, lépcsőház, épület, emelet, ajtó, stb.).

3)

- az eb fajtája a törzskönyv alapján, fajtajellege az eb külleme alapján azonosítható be, de meg nem határozható fajtajellegek hiányában „keverék" megjelölést kell beírni.

- **transzponderes** (mikrochip) jelölést végrehajtó állatorvos által kibocsátott okmányon feltüntetett mikrochip sorszámát kell beírni. Ezen, illetve a pecsétlenyomaton szerepel a beültetést végző állatorvos neve és a kamarai bélyegzőjének száma is. **Ugyanez vonatkozik az ivartalanításra és a kisállatútlevél kiállítására is.**

**- Oltásra vonatkozó adatok megadása**: az állatorvos által az eboltási könyvben rögzített adatok alapján tölthető ki, amellyel már minden ebtartónak rendelkeznie kell.

**Ha elveszett az okmány**: az okmány száma helyett **„elveszett"**szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást vagy adta ki az okmányt.

**Ha nincs okmány** (nincs chip beültetve, nincs ivartalanítva az eb, nincs kisállatútlevél, nem oltatta, az eb még nem érte el a 4 hónapos kort): a sorszám vagy szám helyett **„nincs"**szöveg kerüljön beírásra.

-a **veszettség** szempontjából aggályos eb megfigyelési státuszát kell megjelölni, azaz, hogy az eb megfigyelés alatt áll-e vagy sem, illetve az eb veszélyessé lett-e minősítve vagy nem.

- Az „ 5 „ felső index jelölésű sorok esetében a nemleges válasz feltüntetése is szükséges.